section_heading: Životopis
paragraph_text: Iz hrvatske obitelji, sin Ivana i Mare r. Bajić. Radio je kao elektroničar i elektromehaničar u Sigmi iz Subotice. Mačevanjem se bavi od 1963. godine, a trenirao ga je Eugen Jakobčić. Za reprezentaciju je nastupao od 1966. do 1982. godine. Sudionik SP 1975., balkanskih prvenstava 1981., 1978. i 1979. godine, gdje je broncu osvojio u momčadskoj konkurenciji. Natjecao se na Mediteranskim igrama u Splitu 1979., zajedno sa svojim učenikom Radomirom Drndarskim. Jaramazović je dobio počast nositi olimpijski plamen za OI u Münchenu dok je prolazio kroz Suboticu.